als_Latn dik_Latn sag_Latn
UNICEF: 14 milion femije ne Irak dhe Siri te rrezikuar nga lufta
E premte 13 Mars 2015 8:11
Agjencia e OKB-së per femije UNICEF ka paralajmëruar për pershkallëzimin e konfliktit në Siri dhe Irak. Sipas kesaj agjencie, më shumë se 14 milion fëmijë në të gjithë rajonin i ekspozohen rrezikut te dhunës, varfërisë, traumave dhe shfrytëzimit.
Përfaqësuesja e UNICEF-it në Damask, Hanaa Singer tha në një konferencë shtypi në Berlin se vuajtjet e fëmijëve në të gjithë Sirinë ishin përkeqësuar në mënyrë dramatike, pasi konflikti tashme ka hyrë në vitin e pestë.
Ajo tha: "Numri i fëmijëve që kanë nevojë për ndihmë humanitare tani është 15 herë më i madh sesa që ishte në vitin 2012."
Ajo tha se përkundër përpjekjeve të forta nga ana e UNICEF-it dhe organizatave të ndihmave ndërkombëtare, më shumë se dy milionë fëmijë në vend nuk mund të marrin ndihmë apo mbështetje shëndetësore.
Singer tha stafi i UNICEF-it do të vazhdojë aktivitetet e tij në Siri pavarësisht nga fakti se vendi ishte kthyer në një nga vendet më te rrezikshme për punëtorët ndërkombëtar humanitar.
Lufta civile siriane hyri në vitin e saj të pestë gjatë këtij muaji, duke lene rreth 210.000 të vdekur, sipas OKB-së. /MESAZHI/
UNICEF: 14 milion femije ne Irak dhe Siri te rrezikuar nga lufta
als_Latn als_Latn als_Latn als_Latn als_Latn als_Latn als_Latn als_Latn als_Latn